Kassia Konstantinoopolist

Kassia, ka Kassiana või Kassiani (kreeka keeles Κασσιανή [kasia'ni]; sündinud umbes 805–810, surnud enne 865) oli Bütsantsi iguumenja (egoumenissa), luuletaja, hümnikirjutaja ja helilooja. Tema neumades kirja pandud hümnid on ühed esimesed keskajast, mis on algsel kujul säilinud ja mida tänapäeva uurijad ning muusikud on võimelised üheselt tõlgendama.

Kassia on ainuke naine, kelle tekstid on võetud õigeusu kiriku liturgiatekstide hulkahttps://www.gorgiaspress.com/kassia-the-nun-in-context ja ta on üks kahest teadaolevast naisest, kes Bütsantsi riigis kirjutasid oma nime all (teine on Anna Komnena).

Kassia mälestuspäeva õigeusu kirikus tähistatakse 7. septembril.

 Looming 
Kassia loomingust on algsel kujul säilinud umbes 50 hümni ja 23 neist on lülitatud õigeusu kiriku liturgiatekstide korpussehttps://www.antiochian.org.au/departments/choir/saint-kassiani-the-hymnographer/. Laule võib olla rohkem, kuid autorsus pole sajaprotsendiliselt kindel. Osa tema kirjutatud tekstidest võivad leiduda ümber kirjutatuna teistes käsikirjades ja olla peetud teiste autorite või anonüümsete loojate loominguks. Tuntuim Kassia tekstidest on hümn, mida lauldakse Suure kolmapäeva hommikuteenistuse viimase salmstihhiiranaMetropoolia, nr 86, 2 aprill 2019, lk 2 ja mille tekst kujutab endast patustanud naise palvethttps://orthochristian.com/92861.html. 

Lisaks liturgilistele tekstidele on temalt säilinud 789 mitteliturgilist luuleteksti, enamasti lühivormid, epigrammid või aforismidhttps://www.johnsanidopoulos.com/2015/09/select-gnomic-verses-of-saint-kassiani.html.

 Viited 

 Kirjandus 
 Spyridon Panagopoulos. Kassia: A female hymnographer of 9th century Byzantium and her hymnographic poem on the Vesper of Holy Tuesday. – De Medio Aevo 7 (2015 / 1)

 Välislingid 
 Saint Kassiani the Hymnographer
 Kassia palve. Tõlge inglise keelde
 Valitud aforismid Kassialt (inglise keeles)
 Kassia Istanbul Kadin Müzesi (Istanbuli Naiste Muuseum) kodulehel (inglise keeles, noodid, helinäited, lingid, bibliograafia)
 Video: Kassia hümn Suureks teisipäevaks. Margo ja David Sinkevitch, lauldud Katariina kirikus Moskvas
 Video: Kassia hümn Suure kolmapäeva hommikuteenistusel. Laulab "Kabarnos Panos", juhatab Elie Khouri
 Video: Kassia hümn "O Synapostatis Tyrannos"
 Naine ajas. Kassia. Milvi Martina Piir

Kategooria:Pühakud
Kategooria:Keskaja luuletajad
Kategooria:Keskaja muusikainimesed
Kategooria:Bütsantsi inimesed
Kategooria:Sündinud 9. sajandil
Kategooria:Surnud 860. aastatel